FELSŐÖRS KÖZSÉG ÖNKORMÁNYZATA
(8227 FELSŐÖRS, SZABADSÁG TÉR 2.)

2012. ÉVRE VONATKOZÓ 

KÖZBESZERZÉSI TERVE

Elfogadva: 2012. április 13.     

1) Általános rendelkezések:

Felsőörs Község Önkormányzata a közbeszerzésekről szóló 2011. évi CVIII. törvény (röviden: Kbt.) 6. § (1) bekezdés b) pontja értelmében, annak alanyi hatálya alá tartozó szervezet.

A hivatkozott szakasz rögzíti, hogy ajánlatkérőnek minősül: …az állam, a helyi önkormányzat és minden költségvetési szerv, a közalapítvány, a helyi és országos nemzetiségi önkormányzat, a helyi önkormányzatok társulása, a helyi önkormányzat által a helyben központosított közbeszerzés keretében, valamint több helyi önkormányzat, illetve a közös hivatalhoz tartozó települések központosított közbeszerzési rendszere keretében ajánlatkérésre kizárólagosan feljogosított szervezet, a területfejlesztési önkormányzati társulás, a térségi fejlesztési tanács
    
2) A közbeszerzési terv készítésére vonatkozó előírások:

A közbeszerzési terv elkészítéséről részletesen a Kbt.33. §-a rendelkezik. A hivatkozott szakasz az alábbiakat írja elő:

33. § (1) A 6. § (1) bekezdés a)-d) pontjában meghatározott ajánlatkérők - kivéve a XIV. Fejezet szerint eljáró ajánlatkérőket, valamint a központosított közbeszerzés során az ajánlatkérésre feljogosított szervezetet - a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) kötelesek készíteni az adott évre tervezett közbeszerzéseikről. A közbeszerzési tervet az ajánlatkérőnek legalább öt évig meg kell őriznie. A közbeszerzési terv nyilvános.

(2) A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szintén megfelelően szerepeltetni kell.

(3) A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.

(4) Az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szervek kérésére a közbeszerzési tervét megküldeni.
3) A közbeszerzések tervezésekor a az önkormányzat 2012. évi költségvetési rendeletében szereplő előirányzatokat és a pénzmaradványból későbbiekben előirányozásra kerülő kötelezettséggel terhelt áthúzódó tételeket vettük figyelembe.

Az előterjesztés mellékletét képező táblázat szerint az egybeszámítás szabályai alapján a mélyépítési munkálatok esetén érnénk el a nettó 15 millió Ft-os értékhatárt abban az esetben, ha a csapadékvíz elvezetés fejlesztésére vonatkozó pályázatunk (melynek  nettó 12.479,- eFt-os önrésze van betervezve) nyertesnek bizonyulna, továbbá az Élhető Felsőörsért (önrész: nettó 2.285,-Eft) projekt is közbeszerzés köteles lesz, ha nyerünk a pályázaton
Amennyiben valamelyik pályázatunk nyertesnek bizonyulna, úgy a közbeszerzési tervünket ennek megfelelően módosítanunk kell.
A Batthyány tér 5 szám alatti szociális szolgáltató ház építése (önrész mértéke: 3.566,-eFt a pótmunkával együtt) Balatonalmádi város Önkormányzata gesztorságával közbeszerzés keretében történik, és a tavasszal induló forgalomlassító sziget építése (önrész mértéke: 3.937,-eFt) is közbeszerzés köteles, melyet az utat kezelő Közlekedésfejlesztési Koordinációs Központ bonyolított le.

Felsőörs Község Önkormányzatának
(8227 Felsőörs, Szabadság tér 2.)
2012. évi közbeszerzési terve

  A közbeszerzés tárgya és mennyisége	  CPV kód	Irányadó eljárásrend	Tervezett eljárási típus	Becsült érték
(nettó Ft)	 Időbeli ütemezés	Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére?	
					 az eljárás megindításának, illetve a közbeszerzés megvalósításának tervezett időpontja	 szerződés teljesítésének várható időpontja vagy a szerződés időtartama		
 I. Árubeszerzés	 			 	 		 	
---	---	---	---	---	---	---	---	
 II. Építési beruházás	 			 	 		 	
--	--	--	--	--	--	--	--	
 III. Szolgáltatás-megrendelés	 			 	 		 	
---	---	---	---	---	---	---	---	
IV. Építési koncesszió								
---	---	---	---	---	---	---	---	
V. Szolgáltatási koncesszió								
---	---	---	---	---	---	---	---	

Elfogadva a Képviselő-testület 54/2012(04.10.) számú határozatával.

 Felsőörs, 2011. április 13.	

	Szabó Balázs	dr. Könczöl Gábor
	Polgármester	Jegyző